Ay-aki akk, yerra-d ciṭaḥ n ṛṛuḥ di tgellidt, tameɣbunt tnuɣben kan mi d tesɛa aqrur icmet. D ṣṣeḥ aqqerur-agi ur iɛeṭṭel ara yebda lhedra, siwa lehdur ẓiden i d-ittefɣen seg uqqemuc-is, yefeka-as Ṛebbi leḥraca win t-yeẓṛan deg-s iwhem. IH ! Ttuɣ ur wen-d-nniɣ ara, ass-mi d-illul yewwi-d si tɛebbut n yemma-s yiwet n tcentuft taṭuṭaḥt n inẓeden ɣef uqqaru-is, ɣef waya i as-seman Riquet Bu Tcentuft, Riquet d isem n twacult-is.